als_Latn dik_Latn sag_Latn
Mbasi që të enjten njëri nga avokatët e komunës së Ulqinit në rastin “K1” Filip Jovoviq i dorëzoi Gjykatës ekonomike në Podgoricë kërkesën për përjashtimin e gjyqtares Millica Popoviq, ajo në seancën e cila duhet të mbahej të premten tha se për këtë gjë do të deklarohet kryetari i kësaj instance gjyqësore.
Jovoviq në këtë akt tha se gjykatësi i lëndës po tejkalon kompetencat sepse gjykon në atë lloj gjykimi për të cilin është kompetente Gjykata themelore në Ulqin.
Ky rast ngadalë po bëhet skandal, sepse në dy raste gati të njëjta Gjykata ekonomike është shpallur jokompetente.
Të mërkurën deputetët nga Ulqini kanë ftuar prokurorin e lartë shtetëror Ivica Stankoviq që në afatin sa më të shkurt të hetojë a bëhet fjalë për punë të pandërgjegjshme në shërbim apo keqpërdorim të pozitës zyrtare me elemente korruptive nga ana e gjyqtares së lëndës.
als_Latn als_Latn als_Latn als_Latn